ประกาศกระทรวงการคลังเรื่องการยกเว้นอากร ลดและเพิ่มอัตราอากรศุลกากรตามข้อผูกพันในความตกลงมาร์ราเกชจัดตั้งองค์การการค้าโลก[๑] เพื่อปฏิบัติตามข้อผูกพันในความตกลงมาร์ราเกชจัดตั้งองค์การการค้าโลกและความตกลงการค้าพหุภาคีอื่นที่ผนวกท้ายความตกลงดังกล่าวรวมทั้งพิธีสาร มติ และตราสารอื่น ๆ อันเป็นผลจากการเจรจาการค้าพหุภาคีรอบอุรุกวัยและข้อผูกพันตามพิธีสารว่าด้วยการนำพิกัดศุลกากรฮาร์โมไนซ์อาเซียนมาใช้อาศัยอำนาจตามความในมาตรา ๑๔ แห่งพระราชกำหนดพิกัดอัตราศุลกากร พ.ศ. ๒๕๓๐ซึ่งแก้ไขเพิ่มเติมโดยพระราชบัญญัติแก้ไขเพิ่มเติมพระราชกำหนดพิกัดอัตราศุลกากรพ.ศ. ๒๕๓๐ (ฉบับที่ ๘) พ.ศ. ๒๕๕๗รัฐมนตรีว่าการกระทรวงการคลังโดยความเห็นชอบของคณะรัฐมนตรีออกประกาศไว้ดังต่อไปนี้ข้อ๑ ให้ยกเลิก(๑)ประกาศกระทรวงการคลัง เรื่อง การยกเว้นอากรลดและเพิ่มอัตราอากรศุลกากรตามข้อผูกพันในความตกลงมาร์ราเกชจัดตั้งองค์การการค้าโลกลงวันที่ ๓๐ ธันวาคม พ.ศ. ๒๕๕๙(๒)ประกาศกระทรวงการคลัง เรื่อง การยกเว้นอากรลดและเพิ่มอัตราอากรศุลกากรตามข้อผูกพันในความตกลงมาร์ราเกชจัดตั้งองค์การการค้าโลก(ฉบับที่ ๒) ลงวันที่ ๑๘ ตุลาคม พ.ศ. ๒๕๖๐ข้อ๒ ให้ยกเว้นอากรและลดอัตราอากรศุลกากรสำหรับของในภาค๒ แห่งพิกัดอัตราศุลกากรท้ายพระราชกำหนดพิกัดอัตราศุลกากร พ.ศ. ๒๕๓๐ซึ่งแก้ไขเพิ่มเติมโดยพระราชกำหนดพิกัดอัตราศุลกากร (ฉบับที่ ๖) พ.ศ. ๒๕๕๙ดังต่อไปนี้(๑)ของที่ต้องเสียอากรในอัตราที่สูงกว่าอัตราที่ประเทศไทยได้ผูกพันไว้ในความตกลงมาร์ราเกชจัดตั้งองค์การการค้าโลกและความตกลงการค้าพหุภาคีอื่นที่ผนวกท้ายความตกลงดังกล่าว รวมทั้งพิธีสาร มติและตราสารอื่น ๆ อันเป็นผลจากการเจรจาการค้าพหุภาคีรอบอุรุกวัยให้ได้รับการยกเว้นอากรหรือลดอัตราอากรเท่ากับอัตราตามข้อผูกพันตามที่กำหนดไว้ในบัญชีอัตราอากร๑ ท้ายประกาศนี้(๒)ของที่ต้องเสียอากรในอัตราตามข้อผูกพันที่กำหนดไว้ในบัญชีอัตราอากร ๑ ท้ายประกาศนี้ในอัตราตามสภาพซึ่งเมื่อเทียบเป็นร้อยละของราคาแล้วสูงกว่าอัตราตามราคาให้ลดอัตราอากรลงเหลือเทียบเท่าอัตราตามราคาข้อ๓ การยกเว้นอากรและลดอัตราอากรตามข้อ๒ ต้องเป็นของที่มีถิ่นกำเนิดจากประเทศที่เป็นภาคีของความตกลงมาร์ราเกชจัดตั้งองค์การการค้าโลกข้อ ๔ให้ยกเว้นอากร ลดและเพิ่มอัตราอากรศุลกากรสำหรับของในภาค ๒ แห่งพิกัดอัตราศุลกากรท้ายพระราชกำหนดพิกัดอัตราศุลกากรพ.ศ. ๒๕๓๐ ซึ่งแก้ไขเพิ่มเติมโดยพระราชกำหนดพิกัดอัตราศุลกากร (ฉบับที่ ๖) พ.ศ.๒๕๕๙ ตามบัญชีอัตราอากร ๒ ท้ายประกาศนี้ข้อ๕ การยกเว้นอากรลดและเพิ่มอัตราอากรศุลกากรตามข้อ ๔ ให้เป็นไปตามหลักเกณฑ์ และเงื่อนไขดังต่อไปนี้(๑)อัตราในโควตา ให้ใช้สำหรับของที่มีหนังสือรับรองแสดงการได้รับสิทธิชำระภาษีตามพันธกรณีตามความตกลงการเกษตรภายใต้องค์การการค้าโลกสำหรับภาษีในโควตา (แบบ ร. ๒) ที่ออกโดยกรมการค้าต่างประเทศ กระทรวงพาณิชย์เว้นแต่ใบยาสูบตามพิกัดประเภทย่อย๒๔๐๑.๑๐.๑๐ ประเภทย่อย ๒๔๐๑.๑๐.๒๐ ประเภทย่อย ๒๔๐๑.๑๐.๔๐ ประเภทย่อย ๒๔๐๑.๑๐.๕๐ ประเภทย่อย ๒๔๐๑.๑๐.๙๐ ประเภทย่อย ๒๔๐๑.๒๐.๑๐ ประเภทย่อย ๒๔๐๑.๒๐.๒๐ ประเภทย่อย ๒๔๐๑.๒๐.๓๐ ประเภทย่อย ๒๔๐๑.๒๐.๔๐ ประเภทย่อย ๒๔๐๑.๒๐.๕๐ ประเภทย่อย ๒๔๐๑.๒๐.๙๐ ประเภทย่อย ๒๔๐๑.๓๐.๑๐ และประเภทย่อย ๒๔๐๑.๓๐.๙๐ ให้ใช้หนังสือรับรองที่ออกโดยกรมสรรพสามิต(๒)อัตราในโควตา ให้ใช้สำหรับของที่มีหนังสือรับรองแสดงการได้รับสิทธิชำระภาษีตามพันธกรณีตามความตกลงการเกษตรภายใต้องค์การการค้าโลกสำหรับภาษีในโควตา (แบบ ร. ๔) ที่ออกโดยกรมการค้าต่างประเทศ กระทรวงพาณิชย์เว้นแต่ใบยาสูบตามพิกัดประเภทย่อย๒๔๐๑.๑๐.๑๐ ประเภทย่อย ๒๔๐๑.๑๐.๒๐ ประเภทย่อย ๒๔๐๑.๑๐.๔๐ ประเภทย่อย ๒๔๐๑.๑๐.๕๐ ประเภทย่อย ๒๔๐๑.๑๐.๙๐ ประเภทย่อย ๒๔๐๑.๒๐.๑๐ ประเภทย่อย ๒๔๐๑.๒๐.๒๐ ประเภทย่อย ๒๔๐๑.๒๐.๓๐ ประเภทย่อย ๒๔๐๑.๒๐.๔๐ ประเภทย่อย ๒๔๐๑.๒๐.๕๐ ประเภทย่อย ๒๔๐๑.๒๐.๙๐ ประเภทย่อย ๒๔๐๑.๓๐.๑๐ และประเภทย่อย ๒๔๐๑.๓๐.๙๐ ให้ใช้หนังสือรับรองที่ออกโดยกรมสรรพสามิต(๓) ของที่ได้รับการยกเว้นอากรลดและเพิ่มอัตราอากรศุลกากรตามประกาศนี้ ต้องเป็นของที่มีถิ่นกำเนิดจากประเทศที่เป็นภาคีของความตกลงมาร์ราเกชจัดตั้งองค์การการค้าโลกหรือข้อตกลงทั่วไปว่าด้วยพิกัดอัตราศุลกากรและการค้า ๑๙๔๗ข้อ๖ ให้ยกเว้นอากรและลดอัตราอากรศุลกากรสำหรับของในภาค๒ แห่งพิกัดอัตราศุลกากรท้ายพระราชกำหนดพิกัดอัตราศุลกากร พ.ศ. ๒๕๓๐ซึ่งแก้ไขเพิ่มเติมโดยพระราชกำหนดพิกัดอัตราศุลกากร (ฉบับที่ ๖) พ.ศ. ๒๕๕๙ตามบัญชีอัตราอากร ๓ ท้ายประกาศนี้ข้อ ๗การยกเว้นอากรและลดอัตราอากรศุลกากรตามข้อ ๖ ต้องเป็นของที่มีถิ่นกำเนิดจากประเทศที่เป็นภาคีของความตกลงมาร์ราเกชจัดตั้งองค์การการค้าโลกข้อ๘ผู้นำของเข้าต้องปฏิบัติตามพิธีการที่อธิบดีประกาศกำหนดข้อ๙ประกาศนี้ให้ใช้บังคับตั้งแต่วันที่ ๑๓ พฤศจิกายน พ.ศ. ๒๕๖๐ เป็นต้นไปประกาศณ วันที่ ๑๐ พฤศจิกายน พ.ศ. ๒๕๖๐อภิศักดิ์ ตันติวรวงศ์รัฐมนตรีว่าการกระทรวงการคลัง[เอกสารแนบท้าย]๑. บัญชีอัตราอากร ๑ ท้ายประกาศกระทรวงการคลัง เรื่องการยกเว้นอากรลดและเพิ่มอัตราอากรศุลกากรตามข้อผูกพันในความตกลงมาร์ราเกชจัดตั้งองค์การการค้าโลกลงวันที่๑๐ พฤศจิกายน พ.ศ. ๒๕๖๐ ภาค ๒ พิกัดอัตราอากรขาเข้า๒. บัญชีอัตราอากร ๒ ท้ายประกาศกระทรวงการคลัง เรื่องการยกเว้นอากรลดและเพิ่มอัตราอากรศุลกากรตามข้อผูกพันในความตกลงมาร์ราเกชจัดตั้งองค์การการค้าโลกลงวันที่๑๐ พฤศจิกายน พ.ศ. ๒๕๖๐ ภาค ๒ พิกัดอัตราอากรขาเข้า (แก้ไขเพิ่มเติม ประเภทย่อย๒๓๐๔.๐๐.๙๐ รหัสย่อย ๐๑)[๒]๓. บัญชีอัตราอากร ๓ ท้ายประกาศกระทรวงการคลัง เรื่องการยกเว้นอากรลดและเพิ่มอัตราอากรศุลกากรตามข้อผูกพันในความตกลงมาร์ราเกชจัดตั้งองค์การการค้าโลกลงวันที่๑๐ พฤศจิกายน พ.ศ. ๒๕๖๐ ภาค ๒ พิกัดอัตราอากรขาเข้า(ดูข้อมูลจากภาพกฎหมาย) ประกาศกระทรวงการคลัง เรื่อง การยกเว้นอากรลดและเพิ่มอัตราอากรศุลกากรตามข้อผูกพันในความตกลงมาร์ราเกชจัดตั้งองค์การการค้าโลก(ฉบับที่ ๒)[๓]ข้อ๒ประกาศนี้ให้ใช้บังคับตั้งแต่วันที่ ๑ มกราคม พ.ศ. ๒๕๖๑ เป็นต้นไปพรวิภา/จัดทำ๒๐ มีนาคม ๒๕๖๑นุสรา/ตรวจ๒๑ มีนาคม ๒๕๖๑[๑]ราชกิจจานุเบกษา เล่ม ๑๓๔/ตอนพิเศษ ๒๗๔ ง/หน้า ๒(เล่มที่ ๙)/๑๐ พฤศจิกายน ๒๕๖๐[๒] ประกาศกระทรวงการคลังเรื่อง การยกเว้นอากรลดและเพิ่มอัตราอากรศุลกากรตามข้อผูกพันในความตกลงมาร์ราเกชจัดตั้งองค์การการค้าโลก(ฉบับที่ ๒)[๓] ราชกิจจานุเบกษาเล่ม ๑๓๕/ตอนพิเศษ ๕๒ ง/หน้า ๓/๘ มีนาคม ๒๕๖๑